राकेश जैन ने जनवरी 2013 में ‘सिटीजन कॉप’ नाम से एक ऐप लॉच किया। तब से इस ऐप के करीब 1 लाख 75 हजार डाउनलोड हो चुके हैं। इस ऐप को गूगल प्ले स्टोर से डाउनलोड किया जा सकता है। ये एंड्रायड और आईओएस दोनों ही वर्जन में उपलब्ध है। राकेश जैन खुद एक सॉफ्टवेयर प्रोफेशनल हैं वो पिछले 20 सालों से इंदौर में अपनी कंपनी ‘इंफोक्रेट वैब सल्यूशन प्राइवेट लिमिटेड’ चला रहे हैं। वो बताते हैं कि “पिछले कुछ सालों से समाज में एक अवधारणा सी बन गयी थीं कि हमारी सरकार और पुलिस हमारी सुरक्षा के लिए कुछ नहीं कर रही है। तब मेरे मन में एक विचार आया कि एक जिम्मेदार नागरिक के नाते क्यों ना मैं ही ऐसा कुछ बनाऊं जो कि समाज के लिए उपयोगी हो।”